Απόστολος Ορφανίδης

Ο Απόστολος Νικ. Ορφανίδης (Σμύρνη, 1890  - Αθήνα, 10 Οκτωβρίου 1973) ήταν Έλληνας γιατρός και πολιτικός, ο οποίος υπηρέτησε ως υπουργός Υγιεινής.

 Βιογραφία 
Γεννήθηκε στη Σμύρνη το 1890 και ακολούθησε ιατρικές σπουδές στην Αθήνα και στο Παρίσι.
Υπηρέτησε ως γιατρός στο στρατιωτικό νοσοκομείο της γενέτειράς του και στη συνέχεια, ως επίατρος, ανέλαβε διευθυντής του Προσφυγικού Νοσοκομείου Αθηνών (Ιπποκράτειο), θέση στην οποία παρέμεινε επί 25 χρόνια.Ιστορική αναδρομή, ιστοσελίδα Ιπποκράτειου Νοσοκομείου Αθηνών.

Εξελέγη βουλευτής Αθηνών - Πειραιώς το 1923Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 129 (αριθμ. 1146)   και Αθηνών το 1946 με το Κόμμα Φιλελευθέρων. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 84, αρ. 800).

Διετέλεσε υπουργός Υγιεινής, Προνοίας και Αντιλήψεως στην κυβέρνηση Θ. Σοφούλη. και στην κυβέρνηση Μιχαλακόπουλου (από τις 25 Ιουλίου 1924 ως τις 8 Μαρτίου 1925) και ξανά υπουργός Υγιεινής στην κυβέρνηση Σοφούλη (7 Σεπτεμβρίου 1947 – 18 Νοεμβρίου 1948).

Επίσης, από το 1928 ως το 1930 και από το 1932 ως το 1933 ήταν πρόεδρος του Πανιωνίου.

Πέθανε στην Αθήνα και κηδεύτηκε στις 11 Οκτωβρίου 1973 από το Πρώτο Νεκροταφείο Αθηνών.Το Βήμα, Κοινωνικά, 1973-10-11, σελ. 6.

Ήταν παντρεμένος με την Κάλη Ορφανίδου.

Συνέγραψε τη μελέτη "Ιστορία της Νέας Σμύρνης" (1956)Ελληνικόν who's who, Εκδοτικός Οργανισμός Ελληνικών who's who 1962, σελ. 384., το έργο "Σκωληκοειδίτις οξεία και διάτρησις έλκους δωδεκαδάκτυλου" και άλλα.

 Παραπομπές 

Κατηγορία:Έλληνες ιατροί του 20ού αιώνα
Κατηγορία:Βουλευτές Αθηνών και Πειραιώς
Κατηγορία:Βουλευτές Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Υγιεινής
Κατηγορία:Έλληνες υπουργοί Υγιεινής, Προνοίας και Αντιλήψεως